สุดเจ๋ง! “โปรจีน” คว้าแชมป์แอลพีจีเอทัวร์รายการที่ 2 ศึกวอลมาร์ท
สุดเจ๋ง! “โปรจีน” คว้าแชมป์แอลพีจีเอทัวร์รายการที่ 2 ศึกวอลมาร์ท ซิวเงินรางวัลกว่า 12 ล้านบาท ด้านโปรแหวนปิดฉากคว้าอันดับ 4 รายการนี้
สุดเจ๋ง! “โปรจีน” คว้าแชมป์แอลพีจีเอทัวร์รายการที่ 2 ศึกวอลมาร์ท ซิวเงินรางวัลกว่า 12 ล้านบาท ด้านโปรแหวนปิดฉากคว้าอันดับ 4 รายการนี้
26 ก.ย. 2565

ผู้สื่อข่าวรายงานว่า การแข่งขันกอล์ฟแอลพีจีเอ ทัวร์ รายการ วอลมาร์ท อาร์คันซอ แชมเปียนชิพ ที่สนามพินนาเคิล คันทรี คลับเมืองโรเจอร์ส รัฐอาร์คันซอ ประเทศสหรัฐอเมริกา เมื่อวันอาทิตย์ที่ 25 ก.ย. 65 ผ่านมา เป็นการดวลกันรอบสุดท้าย
โดยผลปรากฏว่า “โปรจีน” อาฒยา ฐิติกุล โปรสาวมากฝีมือของไทย มือ 5 ของโลก เก็บเพิ่ม 3 อันเดอร์พา 196 สกอร์รวม 17 อันเดอร์พาร์ 196 เท่ากับ ดาเนียล คัง โปรจากสหรัฐฯ ทำให้ต้องตัดสินหาผู้ชนะด้วยการเล่นเพลย์ออฟและในการเล่นเพลย์ออฟที่หลุม 15 พาร์ 3
ทั้งคู่ต่างเก็บพาร์ ต้องไปต่อกันที่หลุม 16 พาร์ 4 และโปรจีนพัตต์เบอร์ดี้ลงไปขณะที่คัง ได้พาร์ ส่งผลให้โปรจีนคว้าแชมป์ไปครอง รับเงินรางวัล 345,000 เหรียญสหรัฐ หรือราว 12.9 ล้านบาท และเป็นแชมป์ แอลพีจีเอ ทัวร์ รายการที่ 2 ต่อจากรายการ เจทีบีซี คลาสสิค เมื่อเดือนมีนาคมที่ผ่านมา และเป็นโปรไทยคนที่ 4 ที่คว้าแชมป์แอลพีจีเอทัวร์ได้มากกว่า 1 รายการ ต่อจาก “โปรเม” เอรียา จุฑานุกาล (12 รายการ), “โปรโม” โมรียา จุฑานุกาล (2 รายการ) และ “โปรจัสมิน” ธิฎาภา สุวัณณะปุระ (2 รายการ)
ด้านโปรแหวนปิดฉากคว้าอันดับ 4 รายการนี้ ด้วยผลงาน 14 อันเดอร์พาร์ 199 และโปรจัสมินคว้าอันดับ 29 ร่วม สกอร์ 9 อันเดอร์พาร์ 204